༌། བྱང་ཆུབ་ཀྱི་སེམས་འབྱོངས་པ། དཔལ་གསང་བ་འདུས་པའི་དཀྱིལ་འཁོར་དུ་དབང་དང་དམ་ཚིག་ཐོབ་ལ་མ་ཉམས་ཤིང་རྒྱུད་
འགྲེལ་ཡན་ལག་དང་བཅས་པ་ལ་མཁས་པ། ལམ་རིམ་པ་ལྔའི་ཉམས་རྟོགས་དང་ལྡན་པ། རང་གི་དོན་ལ་ལྟོས་པ་མེད་པར་གཞན་རྗེས་སུ་འཛིན་པའི་ཐུགས་རྗེ་དང་ནུས་པ་དང་ལྡན་པའོ། །གཉིས་པ་སློབ་མ་བླ་མ་དང་སྐྱབས་
གནས་ལ་ཡིད་ཆེས་པའི་དད་པ་དང་ལྡན་པ། འཁོར་བ་མཐའ་དག་གིས་ཡིད་ཕྱུང་ནས་ངེས་པར་ཐར་པ་དོན་དུ་གཉེར་ཞིང་འཇིག་རྟེན་གྱི་བྱ་བ་ལས་བློ་ལོག་པ། སྙིང་རྗེ་ཆེན་པོས་སེམས་ཅན་ཐམས་ཅད་སངས་རྒྱས་ལ་དགོད་པར་
འདོད་པའི་བྱང་ཆུབ་ཀྱི་སེམས་འབྱོངས་པ། དཔལ་གསང་བ་འདུས་པའི་དཀྱིལ་འཁོར་དུ་དབང་དང་དམ་ཚིག་ཐོབ་ལ་མ་ཉམས་པ། བསྐྱེད་པའི་རིམ་པ་ལ་ལེགས་པར་གནས་ནས་རྫོགས་པའི་རིམ་པ་བསྒོམ་པར་འདོད་པ་དེའོ། །
གསུམ་པ་དབེན་ཞིང་ཉམས་དགའ་ལ་མཐུན་རྐྱེན་འཛོམས་པའི་སར་གྲོགས་མཚན་ཉིད་དང་ལྡན་པ་དང་བཅས་པར་རོ། །བཞི་པ་ལ། སྔོན་འགྲོ་དཔྱིད་ལས་དང་འདྲ་བར་བདར་ཤ་ཆོད་པར་ཁྲིད། དངོས་གཞི་དབྱར་ལས་དང་འདྲ་
བར་ལམ་ཟབ་མོའི་རྟེན་འབྲེལ་ཕུན་སུམ་ཚོགས་པར་ཁྲིད། རྗེས་སྟོན་ལས་དང་འདྲ་བར་འབྲས་བུ་ཡེ་ཤེས་ཀྱི་རྩལ་ཁ་ཕྱོགས་མེད་དུ་རྒྱས་པར་ཁྲིད་པ་དང་གསུམ་གྱི་དང་པོ་ལ། སྐྱབས་འགྲོ་སེམས་བསྐྱེད་སྔོན་དུ་འགྲོ་བས་མོས་
304

আ
།གུས་སྐྱེ་བའི་ཕྱིར་བླ་མའི་རྣལ་འབྱོར་སྒོམ་པ། ཚོགས་བསགས་པའི་ཕྱིར་མཎྜལ་དབུལ་བ། བྱིན་རླབས་འཇུག་པའི་ཕྱིར་གསོལ་བ་གདབ་པ། སྡིག་སྒྲིབ་དག་པའི་ཕྱིར་ཡི་གེ་བརྒྱ་པའི་སྒོམ་བཟླས་བྱ་
བ་དང་བཞིའི་དང་པོ་ནི། ཐེག་པ་ཐུན་མོང་གི་བསླབ་བྱ་དལ་འབྱོར་རྙེད་དཀའ་བ་དང༌། འཆི་བ་མི་རྟག་པ་དང༌། འཁོར་བའི་ཉེས་དམིགས་ཤེས་པའི་སྒོ་ནས་འཇིག་རྟེན་གྱི་བྱ་བ་ཐམས་ཅད་བློས་ལིངས་ཏེ་རྒྱབ་ཏུ་བོར་ལ་ཆོས་མིན་
པ་བྱ་རྒྱུ་མེད་པར་བློ་ཐག་བཅད་དེ། སྒོམ་གང་དབེན་པར་ཚོགས་རྟེན་དང་མཆོད་པ་ཅི་འབྱོར་པ་བཤམ། ཕྱི་ནང་གི་ཁྲུས་ལ་སོགས་པ་བྱ་བའི་རིམ་པ་སྔོན་དུ་བཏང་ནས། སྟན་བདེ་བ་ལ་འདུག་སྟེ། ནམ་མཁའི་དབྱིངས་སུ་བླ་མ་
4རྗེ་བཙུན་བརྒྱད་པ་དང་བཅས་པ་དང་། དཔལ་གསང་བ་འདུས་པའི་ལྷ་ཚོགས་སངས་རྒྱས་སྲས་དང་བཅས་པས་ཡོངས་སུ་གང་བར་བསམ་ལ། རང་གི་ཐོག་དྲངས་སེམས་ཅན་ཐམས་ཅད་ཀྱིས་སྐྱབས་འགྲོ་སེམས་བསྐྱེད་བྱེད་པར་ལྷི
བསྒོམ་ལ། བདག་དང་ཁམས་གསུམ་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་ཕྱོགས་བཅུ་དུས་གསུམ་གྱི་དེ་བཞིན་གཤེགས་པ་ཐམས་ཅད་ཀྱི་སྐུ་གསུང་ཐུགས་རྡོ་རྗེའི་ངོ་བོ་དྲིན་ཅན་རྩ་བའི་བླ་མ་བཀའ་དྲིན་ཅན་ལ་
སྐྱབས་སུ་མཆིའོ། །སངས་རྒྱས་ལ་སྐྱབས་སུ་མཆིའོ། །ཆོས་ལ་སྐྱབས་སུ་མཆིའོ། །དགེ་འདུན་ལ་སྐྱབས་སུ་མཆིའོ་ཞེས་དང༌། བདག་དང་སེམས་ཅན་ཐམས་ཅད་ལ་སྡང་བར་བྱེད་པའི་དགྲ། གནོད་པར་བྱེད་པའི་

བགེགས། ཐར་པ་དང་ཐམས་ཅད་མཁྱེན་པ་སྒྲུབ་པར་བྱེད་པ་ལ་བར་དུ་གཅོད་པ་བདུད་ཀྱི་དཀྱིལ་འཁོར་རྣམས་ཀྱིས་གཙོ་བྱས། ཁམས་གསུམ་སེམས་ཅན་ཐམས་ཅད་བླ་ན་མེད་པའི་བྱང་ཆུབ་ལ་འགོད་པར་བྱ་བའི་ཆེད་དུ་བདག
གིས་དུས་འདི་ནས་བཟུང་སྟེ། ཇི་སྲིད་བྱང་ཆུབཾ་སྙིང་པོ་ལ་མཆིས་ཀྱི་བར་དུ་ལུས་ངག་ཡིད་གསུམ་དགེ་བ་ལ་བཀོལ་བར་བྱའོ། །ཇི་སྲིད་མ་ཤིའི་བར་དུ་ཡང་ངམ། སང་ཉི་མ་མ་ཤར་གྱི་བར་དུ་ཡང་ངམ། ཐུན་འདི་མ་ཐོན་གྱི་
བར་དུ་བཀོལ་བར་བྱའོ་ཞེས་དམ་བཅའ་དྲག་པོ་བྱ་ཞིང༌། སྐྱབས་འགྲོ་སེམས་བསྐྱེད་གསལ་གདབ་བོ། །དེ་ནས་རང་བསྐྱེད་རིམ་རྒྱས་བསྡུས་གང་རུང་ལག་གནས་པའམ། ཡང་ན་ཐུན་མཚམས་ཀྱི་ལྷར་གསལ་བའི་ཐུགས་ཀའི་
ཧཱུཾ་ལས་འོད་འཕྲོས། ཕྱི་སྣོད་ཀྱི་འཇིག་རྟེན་གྱི་མ་དག་པ་སྦྱངས། སྲུང་བའི་འཁོར་ལོ་དང་བཅས་པའི་གཞལ་ཡས་ཁང་དུ་གྱུར། ནང་བཅུད་ཀྱི་སེམས་ཅན་གྱི་སྡིག་སྒྲིབ་སྦྱངས། དཀྱིལ་འཁོར་བའི་ལྷ་དང་ལྷ་མོར་གྱུར། འོད་ཚ
རང་ལ་འདུས་པས་རང་ཡི་དམ་དུ་གསལ་བའི་སྤྱི་བོར་སེངྒེའི་ཁྲི་རིན་པོ་ཆེ་སྣ་ཚོགས་ཀྱིས་སྤྲས་པའི་སྟེང་དུ་པདྨ་དང་ཉི་ཟླའི་གདན་ལ་རང་གི་རྩ་བའི་བླ་མ་དེ་ཉིད་རྡོ་རྗེ་འཆང་ཆེན་པོ་སྐུ་མདོག་སྔོན་པོ་ཞལ་གསུམ་ཕྱག་དྲུག་པའམ་
ཞལ་གཅིག་ཕྱག་གཉིས་པ་རྡོ་རྗེ་དང་དྲིལ་བུ་འཛིན་པ་རང་འདྲའི་ཤེས་རབ་མ་ལ་འཁྱུད་པ་མཚན་དང་དཔེ་བྱད་ཀྱིས་སྤྲས་པ་འོད་དང་འོད་ཟེར་དཔག་ཏུ་མེད་པས་སྤྲས་པས་སྤྲས་པ་བསམ། དེའི་ཐུགས་ཀ་ནས་འོད་ཟེར་འཕྲོས། རྡོ་

།རྗེ་འཆང་ནས་རྩ་བའི་བླ་མ་ལ་ཐུག་གི་བར་དུ་ཐུགས་རྗེ་ལ་བྲི་.དཔེ་ལ་ལར་ག་ཞེས་པའང་འདུག་གོ།། བ་མེད། དགོངས་པ་ལ་མཐོ་དམན་མེད་པར་བདག་ལ་བྱིན་གྱིས་རློབ་པའི་ཚུལ་དུ་གཟིགས་ཤིང༌། མཐོ་
བ་རྩེགས་སམ། ཁྲོམ་ཚོགས་སམ། གཅིག་ལ་བསྟིམས་པ་གང་བདེར་བསམ། ཡང་ཐུགས་ཀ་ནས་འོད་ཟེར་འཕྲོས། དུས་གསུམ་གྱི་བླ་མ་དང༌། དཀོན་མཆོག་གསུམ་དང༌། ཡི་དམ་གྱི་ལྷ་ཚོགས་དང༌། མཁའ་འགྲོ་ཆོས་
སྐྱོང་རྣམས་སྤྱན་དྲངས་ནས། བླ་མའི་སྐུ་གསུང་ཐུགས་དང་ལྟེ་བ་དང་བ་སྤུའི་སྒོ་ལ་སོགས་པ་རྣམས་སུ་བསྟིམས་ལ། དེ་དག་གི་ཡོན་ཏན་ཐམས་ཅད་བླ་མ་ལ་འདུས་པར་བསམ་ལ། ཡང་དང་ཡང་དུ་སྒྲོ་འདོགས་ཆོད་པའི་སྒོ་
༈ ནས་བླ་མ་སྐྱབས་གནས་ཀུན་འདུས་སུ་བསྒོམ་ཞིང་ཡང་ཡང་གསལ་གདབ་པར་བྱའོ། །གཉིས་པ་ནི་རིན་པོ་ཆེ་ལ་སོགས་པའི་མཎྜལ་ལམ། མེད་ན་ས་གཞི་བྱི་དོར་བྱ་ཞིང༌། བ་བྱུང་གིས་བྱུགས་པར། དྲི་བཟང་དང་བདུད་རྩི་ལྔ་ ཆི
དང་བཅས་པའི་ཆུས་བྱུགས་ཤིང༌། ཨོཾ་བཛྲ་བྷཱུ་མི་ཧཱུཾ། ཞེས་པས་དབང་ཆེན་གསེར་གྱི་ས་གཞི། ཨོྃ་བཛྲ་རེ་ཁེ་ཧཱུཾ། ཞེས་པས་ལྕགས་རི་མུ་ཁྱུད། དྲི་བཟང་དང་བཅས་པའི་བདུད་རྩིས་སྦགས་པའི་མེ་ཏོག་ཚོམ་བུ་དགོད་
ཅིང༌། དབུས་སུ་རིའི་རྒྱལ་པོ་རི་རབ། ཤར་ཀྱཻས་འཕགས་པོ། ལྷོ་འཛམ་བུའི་གླིང༌། ནུབ་བ་ལང་སྤྱོད། བྱང་སྒྲ་མི་སྙན། ཟླ་བ། ཉི་མ། ལྷ་དང་མིའི་དཔལ་འབྱོར་ཕུན་སུམ་ཚོགས་པ་ཐམས་ཅད་དཔལ་ལྡན་བླ་མ་དམ་

གསུང་འདུས་ཆོས་སྐོར་
ལ་དབུལ་བར་བགྱི། བདག་གཞན་ལུས་ངག་ཡིད་གསུམ་ལོངས་སྤྱོད་དུས་གསུམ་དགེ་བའི་ཚོགས། །རིན་ཆེན་མཎྜལ་བཟང་པོ་ཀུན་བཟང་མཆོད་པའི་ཚོགས་བཅས་པ། །བློ་ཡིས་བླངས་ནས་བླ་མ་ཡི་དམ་དཀོན་མཆོག་རྣམས་ལ་
འབུལ། །ཐུགས་རྗེའི་དབང་གིས་བཞེས་ལ་བདག་ལ་བྱིན་གྱིས་བརླབ་ཏུ་གསོལ། །ཞེས་བརྗོད་ཅིང་སྤྱི་བོའི་བླ་མ་ལ་འབུལ་བའམ། རྡོ་རྗེ་བསྡུ་བའི་སྔགས་རྒྱས་མཎྜལ་གྱི་དབུས་ཀྱི་རི་རབ་ཀྱི་སྟེང་དུ་བླ་མ་སྤྱན་དྲངས་པ་ལ་འབུལ་
བ་གང་བདེ་བྱ། དེ་ནས། གང་གི་དྲིན་གྱིས་བདེ་ཆེན་གནས། །ཞེས་སོགས་དང༌། ཁོང་སྟོང་ཁྱེད་ཀྱི་སྐུ་ལ་མེད། །ཅེས་སོགས་ཀྱི་བསྟོད་པ་ཅི་ཤེས་པས་བསྟོད། ཕྱི་ནང་གསང་བའི་མཆོད་པས་རྒྱས་པར་མཆོད། །སྤྱི་དང་
ཁྱད་པར་གྱི་སྡོམ་པ་གཟུང་བར་བྱའོ། །གསུམ་པ་ནི་བླ་མ་མཉེས་བཞིན་པ་ལ། ལས་དང་པོ་དེའི་སྐབས་སུཾ་སྒོ་གསུམ་གུས་པའི་སྒོ་ནས་གསོལ་བ་གདབ་སྟེ། བླ་མ་ཆོས་ཀྱི་སྐུ་ལ། བླ་མ་ལོངས་སྐུ་ལ། བླ་མ་སྤྲུལ་པའི་སྐུ་
ལ། སྐུ་གསུམ་དབྱེར་མེད་རྡོ་རྗེ་འཆང་ལ། མ་རིག་མུན་སེལ་དུག་ལྔའི་ནད་སེལ། དགོས་འདོད་འབྱུང་ལ་གསོལ་བ་འདེབས། །ཞེས་སོགས་རང་དང་གཞན་གྱི་དོན་དུ་གསོལ་བ་ཡང་དང་ཡང་དུ་གདབ། དེའི་མཐར།
དུས་གསུམ་གྱི་སངས་རྒྱས་བླ་མ་རིན་པོ་ཆེ་མགོན་པོ་ཁྱེད་ལ། མཁྱེན་པའི་ཡེ་ཤེས། བརྩེ་བའི་ཐུགས་རྗེ། མཛད་པའི་ཕྲིན་ལས་རྒྱ་ཆེ་ལ་རྒྱུན་མི་འཆད་པ་མངའ་བ་ལགས་པས་བདག་དང་འགྲོ་བ་རྣམས་བློ་ཆོས་དང་མཐུན་
308

24আ
།པར། ཆོས་མིན་གྱི་རྣམ་རྟོག་སྐད་ཅིག་ཀྱང་མི་སྐྱེ་བར། ཅི་བྱས་ཆོས་སུ་འགྱུར་བར། བདག་པས་གཞན་གཅེས་རྒྱུད་ལ་སྐྱེ་བར། རྐྱེན་ངན་གྲོགས་སུ་འཆར་བར། །ཉོན་མོངས་ལམ་དུ་སློང་
བར། སྣང་བ་ཆོས་སྐུར་འཆར་བར། ཆོས་ཐམས་ཅད་ཀྱི་གནས་ལུགས་ཕྱིན་ཅི་མ་ལོག་པར་རྟོགས་པར། བདག་ཅག་གི་རྒྱུད་སྨིན་ཅིང་གྲོལ་བར། སྐུ་བཞིའི་གོ་འཕང་ད་ལྟ་ཉིད་དུ་ཐོབ་སྟེ། ཕྲིན་ལས་ནམ་མཁའ་དང་མཉམ་
པས། སེམས་ཅན་ཐམས་ཅད་སྐད་ཅིག་གཅིག་ལ་རྒྱལ་བ་སྐུ་བཞིའི་གོ་འཕང་ལ་འགོད་ནུས་པར་བྱིན་གྱིས་བརླབ་ཏུ་གསོལ་ཞེས་ལན་གསུམ་ལ་སོགས་པས་གསོལ་བ་གདབ། དེ་བཞིན་དུ་གོང་ནས་གོང་དུ་རིམ་པ་བཞིན་ཀུན་རྫོབ་
སྒྱུ་མ་དང༌། རྟོགས་པ་ཞལ་མཇལ་དང༌། ཁམས་གསུམ་རྒྱ་ཐེག་གི་སྒོ་ནས་གསོལ་བ་བཏབ་པས་བླ་མ་ཤིན་ཏུ་དགྱེས་ཏེ་བླ་མའི་དཔྲལ་བའི་ཨོཾ་ལས་འོད་ཟེར་དཀར་པོ་འཕྲོས། རང་གི་དཔྲལ་བ་ནས་ཞུགས། ལུས་ཀྱི་ནང་
ཐམས་ཅད་འོད་ཟེར་དཀར་པོས་གང་། ལུས་ཀྱི་དྲི་མ་དག བུམ་པའི་དབང་ཐོབ། སྐུ་རྡོ་རྗེའི་དངོས་གྲུབ་ཐོབ་པར་བསམ། མགྲིན་པའི་ཨཱཿལས་འོད་ཟེར་དམར་པོ་འཕྲོས། རང་གི་མགྲིན་པ་ནས་ཞུགས། ལུས་ཀྱི་ནང་ཐམས་
ཅད་འོད་ཟེར་དམར་པོས་གང༌། ངག་གི་དྲི་མ་དག གསང་བའི་དབང་ཐོབ། གསུང་རྡོ་རྗེའི་དངོས་གྲུབ་ཐོབ་པར་བསམ། ཐུགས་ཀའི་ཧཱུཾ་སྔོན་པོ་ལས་འོད་ཟེར་སྔོན་པོ་འཕྲོས། རང་གི་སྙིང་ག་ནས་ཞུགས། ལུས་ཀྱི་ནང་ཐམས་
309

གསུང་འདུས་ཆོས་སྐོར་
ཅད་འོད་ཟེར་སྔོན་པོས་གང༌། ཡིད་ཀྱི་དྲི་མ་དག ཤེས་རབ་ཡེ་ཤེས་ཀྱི་དབང་ཐོབ། ཐུགས་རྡོ་རྗེའི་དངོས་གྲུབ་ཐོབ་པར་བསམ། དེ་ནས་སྐུའི་གནས་ཐམས་ཅད་ནས་འོད་ཟེར་ཁ་དོག་སྣ་ཚོགས་པ་འཕྲོས། རང་གི་ལུས་ཀྱི་བ་
སྤུའི་སྒོ་ཐམས་ཅད་ནས་ཞུགས། ལུས་ངག་ཡིད་གསུམ་གྱི་སྒྲིབ་པ་དང་ཤེས་བྱའི་སྒྲིབ་པ་དག དབང་བཞི་པ་ཐོབ། ཡེ་ཤེས་རྡོ་རྗེའི་དངོས་གྲུབ་ཐོབ་པར་བསམ། མཐར་རྡོ་རྗེ་བསྡུ་བའི་སྔགས་རྒྱས་བླ་མ་དེ་ཉིད་བདག་གི་སྤྱི་བོ་
ནས་མར་ཐིམ་པས་རང་གི་ལུས་ངག་ཡིད་གསུམ་དང༌། བླ་མའི་སྐུ་གསུང་ཐུགས་དབྱེར་མེད་དུ་བསམ་ལ་མཉམ་པར་གཞག མཐར་ཡི་གེ་བརྒྱ་པས་བརྟན་པར་བྱའོ། །དམིགས་སྐོར་གཅིག་གོ། །བཞི་པ་ནི་སྔར་གྱི་སྐྱབས་འགྲོ་
སེམས་བསྐྱེད་ཀྱི་རྗེས་སུ་བྱས་ཀྱང་རུང་མོད་ཀྱི། ཕྱག་བཞེས་ཀྱིས་འདིར་མཛད་དེ། རང་གི་སྤྱི་བོར་པཾ་ལས་པདྨ། ཨ་ལས་ཟླ་བའི་དཀྱིལ་འཁོར་གྱི་སྟེང་དུ། ཧཱུཾ་ལས་རྡོ་རྗེ་རྩེ་ལྔ་པ་དཀར་པོ་ལྟེ་བ་ལ་ཧཱུཾ་གིས་མཚན་པ་དེ་ལས་
འོད་འཕྲོས། དོན་གཉིས་བྱས་ཚུར་འདུས་ཡོངས་སུ་གྱུར་པ་ལས། རྡོ་རྗེ་སེམས་དཔའ་སྐུ་མདོག་དཀར་པོ་གཡས་རྡོ་རྗེ། གཡོན་དྲིལ་བུ་འཛིན་པ། ཡུམ་རྡོ་རྗེ་སྙེམས་མ་སྐུ་མདོག་དཀར་མོ་རྡོ་རྗེ་དང་དྲིལ་བུ་འཛིན་པ་ལ་འཁྱུད་
པ། རིན་པོ་ཆེའི་རྒྱན་རྣམ་པ་སྣ་ཚོགས་པས་སྤྲས་པ། མཚན་དང་དཔེ་བྱད་དུ་ལྡན་པ། རྡོ་རྗེའི་སྐྱིལ་ཀྲུང་གིས་བཞུགས་པ་བསྐྱེད་ལ། དེའི་ཐུགས་ཀར་ཟླ་བའི་སྟེང་དུ་ཧཱུཾ་དཀར་པོ་བསམ། དེ་ལས་འོད་ཟེར་འཕྲོས། རང་འདྲའི་
310

আ
།ཡེ་ཤེས་སེམས་དཔའ་སྤྱན་དྲངས་པ་ལ་མཆོད་པ་ལྔས་མཆོད། ཛཿཧཱུཾ་བཾ་ཧོཿ དགུག་གཞུག་བཅིང་མཉེས་བྱ། ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། དབང་བསྐུར་གྱི་ལྷ་རྣམས་སྤྱན་དྲངས་པ་ལ་
མཆོད་ནས་དེ་བཞིན་གཤེགས་པ་ཐམས་ཅད་ཀྱིས་མངོན་པར་དབང་བསྐུར་དུ་གསོལ་ཞེས་གསོལ་བ་བཏབ་པས་དེ་བཞིན་གཤེགས་པ་རྣམས་ཀྱིས་དབང་བསྐུར་བའི་དགོངས་པ་མཛད། ཡུམ་རྣམས་ཀྱིས་རིན་པོ་ཆེའི་བུམ་པ་ཡེ་ཤེས་
ཀྱི་བདུད་རྩིས་གང་བ་ཐོགས་ནས། ཇི་ལྟར་བལྟམས་པ་སོགས་དང༌། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ་ཞེས་པས་དབང་བསྐུར། ལུས་ཡེ་ཤེས་ཀྱི་བདུད་རྩིས་གང༌། མི་བསྐྱོད་པས་དབུ་བརྒྱན་པར་བསམ། །
དེ་ནས་སྒོ་གསུམ་གུས་པ་ཆེན་པོ་འདུན་པ་དྲག་པོས་བཅོམ་ལྡན་འདས་རྡོ་རྗེ་སེམས་དཔའ་བདག་གཞན་ཐམས་ཅད་ཀྱི་སྡིག་སྒྲིབ་དང༌། དམ་ཚིག་གི་ཉམས་ཆགས་ཐམས་ཅད་དག་པར་མཛད་དུ་གསོལ། ཞེས་གསོལ་བ་བཏབ་པས
ཐུགས་ཀའི་ཧཱུཾ་ལས་འོད་ཟེར་འཕྲོས། སེམས་ཅན་ཐམས་ཅད་ལ་ཕོག དེ་དག་གི་སྡིག་སྒྲིབ་ཉེས་ལྟུང་ཐམས་ཅད་དག་པར་བྱས། ཕྱོགས་བཅུའི་སངས་རྒྱས་སྲས་བཅས་ཐམས་ཅད་ལ་མཉེས་པའི་མཆོད་པ་ཕུལ། དེ་རྣམས་ཀྱི་སྐུ་
ཨོཾ་བཛྲ་སཏྭཱ་ས་མཱ་ཡ། མ་ནུ་པཱ་ལྀ་
གསུང་ཐུགས་ཡོན་ཏན་ཕྲིན་ལས་ཐམས་ཅད་འོད་ཟེར་གྱི་རྣམ་པར་བསྡུས་ནས་ཐུགས་ཀའི་ཧཱུཾ་ལ་ཐིམ་པས་གཟི་བརྗིད་དང་མཐུ་སྟོབས་ཕུན་སུམ་ཚོགས་པར་གྱུར་པར་བསམ་ལ་ཧཱུཾ་གི་མཐའ།
311

གསུང་འདུས་ཆོས་སྐོར་
ཡ། བཛྲ་སཏྭཱ་ཏྭེ་ནོ་པ་ཏིཥྛ། དྲྀ་དྷོ་མེ་བྷ་ཝ། སུ་ཏོ་ཥྱོ་མེ་བྷ་ཝ། སུ་པོ་ཥྱོ་མེ་བྷ་ཝ། ཨ་ནུ་རཀྟོ་མེ་བྷ་ཝ། སརྦ་སིདྡྷིམྨེ་པྲ་ཡཙྪ། སརྦ་ཀརྨ་སུ་ཙ་མེ། ཙིཏྟཾ་ཤྲེ་ཡཿཀུ་རུ་ཧཱུཾ། ཧ་ཧ་ཧ་ཧ་ཧོ་བྷ་ག་བཱུན། སརྦ་ཏ་ཐཱ་ག་ཏ་བཛྲ་མཱ་
མེ་མུཉྩ་བཛྲཱི་བྷ་བ་མཧཱ་ས་མ་ཡ་སཏྭ་ཨཱཿ ཞེས་པས་བསྐོར་བ་ལ་དམིགས་ཏེ་བཟླས་པས། ཡིག་འབྲུ་ལས་འོད་ཟེར་འཕྲོས། སེམས་ཅན་གྱི་སྡིག་སྒྲིབ་སྦྱངས། སངས་རྒྱས་སྲས་བཅས་ལ་མཆོད་པ་བསམ་གྱིས་མི་ཁྱབ་པ་
ཕུལ། སྐུ་གསུང་ཐུགས་ཀྱི་བྱིན་རླབས་བསྡུས་ནས་ཡིག་འབྲུ་ལ་ཐིམ་པས་ཡིག་འབྲུ་ལས་བདུད་རྩིའི་རྒྱུན་དཀར་པོ་བབས། ཡབ་ཡུམ་གྱི་སྦྱོར་མཚམས་ནས་བབས་ནས་རང་གི་སྤྱི་བོ་ཚངས་པའི་བུ་ག་ནས་ཞུགས་ཏེ་སྒོ་གསུམ་གྱི་
སྡིག་ སྡིག་སྒྲིབ་ཐམས་ཅད་དབང་པོའི་སྒོ་དང་བ་སྤུའི་བུ་ག་ནས་ནག་ཕུངས་ཀྱིས་ཐོན། སྡིག་སྒྲིབ་ཐམས་ཅད་སངས་ཀྱིས་དག ལུས་ཐམས་ཅད་ཡེ་ཤེས་ཀྱི་བདུད་རྩིའི་རྒྱུན་གྱིས་དཀར་མེར་གྱིས་གང༌། རྟོགས་པ་དང་ཡོན་ཏན་བདག་
གཞན་ཐམས་ཅད་ལ་སྐྱེས་པར་བསམ་ཞིང་བཟླའོ། །ཐུན་འཇོག་ཀར། སྟོབས་བཞིའི་སྒོ་ནས་བཤགས་པ་བྱས་ལ་སྡིག་སྒྲིབ་ཀྱི་འཁོར་གསུམ་མི་དམིགས་པར་བསྒོམས་པས་རྡོ་རྗེ་སེམས་དཔའི་ཞལ་ནས། རིགས་ཀྱི་བུ་ཁྱོད་ཀྱི་
སྡིག་སྒྲིབ་དང་དམ་ཚིག་གི་ཉམས་ཆགས་ཐམས་ཅད་དག་གོ། །ཞེས་གསུངས་ནས་རང་ལ་ཐིམ་པས་རང་གི་སྒོ་གསུམ་དང་རྡོ་རྗེ་སེམས་དཔའི་སྐུ་གསུང་ཐུགས་དབྱེར་མེད་དུ་གྱུར་པར་བསམ་ལ། དགེ་བའི་རྩ་བ་བསྔོ་བ་དང་སྨོན་
312

2
།ལམ་གདབ་བོ། །ར